༄༅།། ཐེ་ཝན་གྱི་རྒྱལ་ཡོངས་གྲོས་ཚོགས་ཀྱིས་མཚོ་གླིང་དེའི་བདེ་འཇགས་བཅའ་ཁྲིམས་གཉིས་ལ་སྒྱུར་བཅོས་བཏང་སྟེ་གོ་མིན་ཏང་གི་འགོ་ཁྲིད་ཚོ་རྒྱ་ནག་ལ་འགྲིམ་འགྲུལ་བྱེད་མི་ཐུབ་པ་དང་ཐེ་ཝན་གྱི་གསང་བའི་གནས་ཚུལ་རྣམས་རྒྱ་ནག་ལ་མཁོ་སྤྲོད་བྱེད་མི་ཐུབ་པ། ལོ་རྗེས་མའི་ཐེ་ཝན་གྱི་སྲིད་འཛིན་འོས་འདེམས་ལ་རྒྱ་ནག་གི་ཤུགས་རྐྱེན་ཐེབས་མི་ཐུབ་པའི་སྲིད་ཇུས་ཤིག་ལག་ལེན་བསྟར་ཡོད་པ་དང་། ཐེ་ཝན་གྱི་གྲོས་ཚོགས་སུ་མཚོ་གླིང་དེའི་འགོ་ཁྲིད་ཟུར་པ་ཚོ་རྒྱ་ནག་ལ་འགྲིམ་འགྲུལ་བྱེད་མི་ཆོག་པའི་དུས་ཡུན་ཇེ་རིང་བཏང་བ་དང་ཐེ་ཝན་གྱི་འགོ་ཁྲིད་ཚོས་རྒྱ་ནག་དང་ཧོང་ཀོང་། ཨོ་མེན་དམིགས་བསལ་ས་ཁུལ་བཅས་སུ་རྒྱ་ནག་གི་གཞུང་འབྲེལ་མི་སྣ་ཚོར་ངན་འབྲེལ་བྱས་ནས་ཐེ་ཝན་ལ་རྒྱབ་གཏོད་བྱེད་མི་ཐུབ་པའི་བཅའ་ཁྲིམས་ཀྱི་ནུས་པ་ཤུགས་ཆེ་རུ་བཏང་བདུག